Legea universala a rezonantei Un intelept spunea ca daca ar trebui sa scriem toate marile adevaruri ale Creatiei, ele ar incapea pe o carte postala. Legea rezonantei este unul dintre aceste adevaruri fundamentale, care se regaseste in toate aspectele Manifestarii, de la comportamentul undelor si particulelor nucleare, viata fiintelor si pana la legile care guverneaza galaxiile. Cel care cunoaste si aplica in mod intelept aceasta lege va putea beneficia de realizari cu totul exceptionale, fiindca din momentul in care o fiinta umana actioneaza conform legii rezonantei, ea va constata ca parca totul raspunde in mod favorabil dorintelor sale benefice. Legea universala a rezonantei a fost de mult timp cunoscuta de toate traditiile spirituale autentice ale omenirii. Pentru omul de stiinta ea reprezinta o generalizare fireasca a mai multor aspecte nou descoperite in fizica, de exemplu faptul ca materia este de fapt o forma de energie. Deoarece orice forma de energie manifesta o tendinta de miscare sau de transformare, rezulta in mod natural faptul ca nimic in Creatie nu este static, ci totul este in miscare sau transformare. Cand mai multe energii sunt puse impreuna, in functie de natura lor particulara ele se vor combina potentandu-si efectele, se vor anula reciproc ramanand doar cea mai puternica dintre ele, sau pur si simplu nu vor interactiona. De exemplu printr-un cablu TV circula simultan formele de unda specifice pentru mai multe posturi de televiziune, dar aceste unde nu interactioneaza intre ele din cauza ca frecventele lor sunt diferite. La fel si in Univers exista foarte multe tipuri de energii, fiecare cu frecventele lor specifice, care pot sau nu sa interactioneze intre ele. Selectia doar a unui singur canal TV dintre toate cele existente simultan se face in televizor, printr-un circuit de acord special, facut sa vibreze doar pe o anumita frecventa, care se poate modifica la dorinta. Atunci cand frecventa acestui circuit de acord este egala cu frecventa postului emitator, televizorul va capta exact acel post TV. Vom numi rezonanta situatia in care doua unde aflate in contact indeplinesc conditiile necesare pentru a apare un transfer maxim de energie intre ele. Din cele mai vechi timpuri spiritualitatea a considerat ca fiinta umana contine in ea la o scara miniaturala o reflexie a intregii Creatii. Astfel omul are in structura sa puncte focar (rezonatori specifici) care pot sa vibreze pe orice frecventa a energiilor existente. Nu ne referim aici doar la corpul fizic ci si la structurile subtile care intra in alcatuirea fiintei umane. La fel ca un diapazon care incepe sa vibreze (sa rezoneze) cand emitem o anumita nota muzicala, si aceste puncte focar rezoneaza atunci cand ajung in contact cu o energie situata pe frecventa lor de rezonanta. Daca cineva drag ne daruieste iubire si noi suntem deschisi sa o primim, atunci punctul focar corespunzator iubirii va fi activat, receptionand efluviul de iubire emis de cealalta fiinta. Daca in schimb o fiinta are acest punct focar blocat, sau prost dinamizat, atunci oricat de multa iubire i s-ar transmite, ea nu va fi capabila sa o perceapa sau, cu alte cuvinte, sa rezoneze cu ea. Acesti rezonatori care exista in fiinta noastra nu sunt doar receptori ci si emitatori. In cazul de mai sus, daca o fiinta umana are foarte trezit centrul corespunzator iubirii, ea va putea emite aceasta energie catre toate fiintele din jur care capabile sa o perceapa (sa intre in rezonanta cu ea). Este evident ca doar cei care la randul lor pot sa perceapa ceea ce li se transmite, vor putea sa simta aspectele respective. Iisus de exemplu, desi era mereu inconjurat de Gratia lui Dumnezeu, care se revarsa mereu prin fiinta Sa catre ceilalti oameni, nu a putut fi simtit ca o fiinta divina decat de cei care au fost pregatiti sa o faca, deci de cei care aveau macar intr-o anumita masura trezite in fiinta lor punctele focar corespunzatoare pentru ceea ce El daruia. Ceilalti pur si simplu nu au simtit ce se manifesta atunci prin Fiinta de langa ei. Rezonanta actioneaza si in directie inversa, energiile foarte diferite intre ele respingandu-se reciproc. Legea rezonantei fiind o lege universala, nimic nu scapa actiunii ei. Tot ceea ce se petrece, se petrece datorita existentei unei rezonante specifice. Daca ne intalnim cu o anumita persoana, acea intalnire nu este intamplatoare ci ea este determinata de rezonanta comuna a celor doi. Daca nu ar fi existat aceasta rezonanta comuna, macar intr-un aspect limitat, atunci cei doi nu s-ar fi intalnit. Acest aspect este valabil in toate relatiile umane, indiferent daca acestea sunt profesionale, afective, erotice, parintesti, prietenesti, etc. Chiar intre dusmani sau intre persoanele care se fac nefericite reciproc, daca nu ar fi existat o rezonanta comuna, aceste persoane pur si simplu nu s-ar fi intalnit. Ne putem pune o intrebare foarte simpla: "de ce lucrul acesta mi s-a petrecut tocmai mie si nu celui de langa mine?". Raspunsul este ca in noi a existat o rezonanta specifica, si aceasta rezonanta a atras catre noi manifestarea respectivei situatii. Daca vom accepta aceasta noua perspectiva, atunci automat multe lucruri se vor schimba in felul nostru de a privi viata. In primul rand ne vom da seama ca in primul rand noi suntem artizanii principali a tuturor aspectelor care ni se petrec in viata, si deci a destinului nostru. Rezonantele noastre specifice sunt cele care atrag sau resping din viata noastra diverse fenomene. In plan material, daca o fiinta are punctul focar de rezonanta cu bunastarea materiala trezit, atunci acea persoana in mod natural va avea o avere foarte mare, fara sa depuna prea mare efort. Un proverb spune ca "ban la ban trage". Cu alte cuvinte, daca undeva exista rezonanta de a avea bani, aceasta rezonanta va face ca si pe viitor sa poata fi atrasi bani in directia respectiva. Daca aceasta rezonanta nu exista, atunci chiar daca se vor depune eforturi foarte mari, banii nu vor veni prea usor. In orice domeniu al vietii privim, constatam ca unele persoane au foarte mare succes, altele sunt oarecum la mijloc iar cea de-a treia categorie trebuie sa depuna eforturi foarte mari pentru a reusi chiar si numai partial in acel domeniu. Totul este de fapt un rezultat al propriilor noastre rezonante, care fac sa fie atrase catre noi anumite aspecte si respinse de la noi altele. Deoarece fiinta umana are un numar foarte mare de rezonatori, pe anumite planuri noi putem avea un succes formidabil, iar pe altele sa fim nevoiti sa muncim din greu pentru a obtine rezultate bune. Legea rezonantei explica foarte multe lucruri, care altfel ar fi ramas tainice. De exemplu in Biblie la un moment dat Iisus spune: "Celui ce are i se va mai da, iar celui ce nu are i se va lua si putinul pe care-l are". Conform invataturilor crestine, aceste cuvinte par cel putin deplasate, daca nu chiar in contradictie cu bunatatea si iubirea lui Dumnezeu. Cum adica sa i se mai dea celui bogat, iar celui sarac sa i se ia in continuare? Legea rezonantei in schimb clarifica aceste cuvinte: este evident ca cel bogat are rezonanta de a avea acea bogatie, iar aceasta rezonanta va atrage in continuare bogatie si mai multa, iar cel sarac nu are activa aceasta rezonanta si din acest motiv chiar daca ar strange ceva, nu ar putea fi capabil sa mentina acel ceva. In orice domeniu de viata, rezonanta se manifesta la un mod suveran. Daca avem prieteni deosebiti atunci avem rezonanta corespunzatoare pentru acesta, iar daca suntem singuri la fel, avem rezonanta de a fi singuri. Daca avem multe idei, avem rezonanta respectiva, iar daca gandim la un mod banal, atunci manifestam o rezonanta corespunzatoare. Cat ar parea de ciudat omului contemporan, rezonanta se manifesta inclusiv la nivelul comunitatilor umane. Daca undeva au aparut inundatii, sau in alta zona de pe glob sunt mai mereu razboaie, atunci rezonanta din acea zona este clar ca a actionat in directia respectiva, iar oamenii de acolo se aflau in acea zona datorita rezonantelor lor specifice. Din acest motiv se spune ca nimic nu este intamplator ci totul este o necesitate, chiar daca nu cunoastem deocamdata cauzele acelei necesitati. Din fericire, rezonantele unei fiinte nu sunt un dat imuabil, care ramane neschimbat pe vecie. Orice rezonanta se poate activa sau transforma in bine prin activarea punctului focar specific. In acest sens fiecare fiinta vine pe lume cu un anumit set de rezonante proprii. O parte din acestea pot fi deduse prin consultarea astrogramei persoanei respective sau prin alte metode. De exemplu, nativii din zodia Berbecului sunt mult mai temperamentali si lipsiti de rabdare iar nativii din zodia Balantei sunt mai linistiti si calmi. Daca o persoana nascuta in zodia Berbecului va dori sa asimileze mai mult starea de rabdare, atunci ea va trebui sa intre in rezonanta cu alte persoane care deja au dezvoltata aceasta calitate si astfel sa o trezeasca si in fiinta proprie. Si in acest caz poporul roman si-a dovedit intelepciunea prin proverbe ca: "nu poti sta langa un carbunar fara sa te murdaresti" sau "meseria nu se invata ci se fura" (cu alte cuvinte trebuie preluata rezonanta specifica de la cineva care este foarte bun in domeniul respectiv). Un exemplu clasic in aceasta privinta este situatia cuplurilor care sunt de mult timp impreuna si care imprumuta unul de la celalalt diverse ticuri, cuvinte, obiceiuri, iar in timp ajung sa semene chiar fizic. Acesta este un exemplu de transfer masiv de rezonante intre cele doua persoane. Cu cat intensitatea starilor comune a celor doua fiinte aflate intr-un cuplu creste, cu atat energiile transferate vor fi mai ample. Un barbat si o femeie care fac dragoste vor simti mult mai rapid acest transfer de rezonante specifice celeilalte fiinte decat doua fiinte care stau indiferente una langa cealalta. Totul creaza rezonante: felul in care gandim, timbrul vocii, tinuta corporala, mediul in care ne desfasuram viata, persoanele langa care suntem, mancarea pe care o mancam, emisiunile la care ne uitam, muzica pe care o ascultam, etc. Nu trebuie sa ne miram daca o persoana care gandeste preponderent negativ va constata ca din ce in ce mai multe aspecte din viata ei nu merg asa cum trebuie. Este clar in aceasta situatie ca gandurile negative ale acelei persoane au atras catre ea rezonantele corespunzatoare. Daca acea fiinta si-ar orienta gandurile intr-un mod benefic, optimist, atunci dupa o perioada de timp va constata in mod natural ca multe aspecte din viata ei se vor orienta in bine. Aceasta nu este autosugestie ci este pur si simplu actiunea legii rezonantei. Nici o mama nu si-ar lasa copii intr-o companie nepotrivita, de teama ca acestia sa nu capete obiceiuri proaste. Aceste obiceiuri proaste sunt de fapt expresia asimilarii unor rezonante care se manifesta in acel grup. In alte grupuri in schimb, se pot manifesta rezonante foarte bune, care ii pot ajuta mult pe cei care sunt integrati in grupul respectiv. O rezonanta care este mentinuta mai mult timp se permanentizeaza. Sa presupunem ca o persoana nu are simtul umorului si doreste sa si-l amplifice. De aceea isi propune ca in fiecare zi sa spuna cel putin un banc, pentru a-si dezvolta aceasta calitate. La inceput va fi mai greu, poate chiar va uita bancurile pe care le memorase sau se va simti ridicola in ochii celorlalti, etc. Daca va insista insa, va constata ca in timp reuseste sa tina minte din ce in ce mai multe bancuri, iar felul in care le va spune va fi din ce in ce mai natural si plin de umor. In acest sens nu trebuie sa ne descurajam daca nu reusim din primul moment sa asimilam o rezonanta noua, mai ales daca este un aspect mai complex. Daca vrem sa invatam sa dansam, este normal ca la inceput sa mai gresim pasii, sa iesim de pe ritm sau se ne impiedicam. Daca insa vom persevera, vom putea dupa un anumit timp sa dansam chiar foarte frumos folosind pasii invatati. Trebuie doar sa stim ce anume ne este necesar pentru a ne dezvolta acea rezonanta si sa actionam perseverent pentru a o putea trezi in noi. Pentru inceput, cel mai simplu fel de trezi in noi o rezonanta noua este de a o asimila de la fiintele care deja o poseda in mod armonios. In acest sens compania celorlalti conteaza foarte mult, fiindca orice persoana care se afla langa noi ne va transmite mai mult sau mai putin din rezonantele ei. Daca suntem langa persoane armonioase vom resimti si in fiinta noastra armonia lor, iar daca suntem langa persoane tensionate, nervoase sau stresate ni se vor transmite si noua o parte din aceste rezonante, mai ales daca suntem mai receptivi din fire. Un alt mod de a trezi o noua rezonanta este de a o evoca mental, atragand-o astfel catre noi (a se vedea in acest sens articolul despre Teoria Morfogenetica). Diverse tehnici cum ar fi Programarea Neurolingvistica, sunt de fapt metode care pornesc de la imitarea unei persoane alese ca model, pentru ca prin adoptarea acelui model de comportament sa trezim si in noi rezonanta modelului respectiv. Exista si metode mult mai avansate, care trezesc direct in fiinta noastra focarul corespunzator rezonantei dorite. De exemplu o fiinta care doreste sa-si dezvolte iubirea, va putea prin anumite metode sa actioneze direct asupra punctului focar din fiinta care este raspunzator de receptia si de emisia energiei iubirii. Cand acest punct focar va fi activat, atunci fiinta respeciva va putea in mod natural atat sa simta ea insasi o iubire foarte mare, cat si sa o ofere celor din jur. Un aspect foarte important in toate metodele prezentate este faptul de a fi mereu atenti atat la noi cat si in jurul nostru, pentru a putea constientiza manifestarile legii rezonantei. Dupa un anumit timp, vom putea percepe destul de clar cum unele stari ale noastre ne pun intr-un anumit gen de situatii specifice, pe cand alte stari ne vor aduce prin rezonanta alte situatii de viata. Cu cat starile noastre vor fi in mod preponderent armonioase, benefice si integrate, cu atat mai mult viata noastra va deveni mai armonioasa, plina de fericire si de implinire. 